Videnskabelige artikler - Medier og Kommunikation - Guides at University of Southern Denmark
Medier og Kommunikation: Videnskabelige artikler
Aviser/Nyhedskilder
Online kursus i informationssøgning
Hvor kan jeg søge efter videnskabelige artikler?
Du kan søge videnskabelige artikler frem flere steder:
Summon Når du søger i Summon får du en række søgeresultater, som fordeler sig over flere forskellige materialetyper. Hvis du kun vil have vist videnskabelige artikler i dine søgeresultater, kan du vælge 'Artikel i tidsskrift' under 'Dokumenttype' i venstremenuen. Bemærk at venstremenuen først kommer frem, når du har søgt på noget. Hvis du anvender Summons avancerede søgefunktion, kan du vælge 'Artikel i tidsskrift' i boksen 'Content type' allerede inden, du søger.
Læs mere om at søge i Summon: libguides.sdu.dk/summon.
Databaser I en database, som fx en af dem, der er nævnt herunder, kan du søge på tværs af flere tidsskrifter.
Videnskabelige artikler er samlet i forskellige fagspecifikke eller tværvidenskabeligt orienterede databaser. Her i guiden er først og fremmest samlet de databaser, der er relevante inden for fagområderne medier og kommunikation. Den ofte tværvidenskabelige tilgang på disse fagområder kan gøre det nødvendigt at søge i flere forskellige databaser afhængigt af formålet med din(e) søgning(er).
Alle bibliotekets databaser er samlet i denne emneoversigt: libguides.sdu.dk/databaseoversigt.
Læs mere om databaser nedenfor.
Elektroniske tidsskrifter Du kan søge titler på tidsskrifter frem i Summon ved at sætte tidsskriftstitlen i anførselstegn, så du søger på præcis denne titel. I Summons avancerede søgefunktion kan du vælge 'Titel' i dropdownmenuen ved siden af søgefeltet og 'Tidsskrift/e-tidsskrift' i 'Content type'.
Læs mere om e-tidsskrifter nedenfor.
Databaser Journalistik
Databaser Medievidenskab
Databaser Virksomhedskommunikation
Databaser Film
Disse 3 udvalgte databaser finder ofte anvendelse inden for fagområderne medier og kommunikation. Communication Source er fagspecifik, mens Academic Search Premier kan anvendes, hvis du ønsker at søge mere tværvidenskabeligt. Business Source Complete indeholder, som titlen antyder, videnskabelige artikler om business relaterede emner, samt markeds- og brancherapporter, virksomhedsprofiler, SWOT analyser, cases m.m.
Communication Source (Ebsco) Dette link åbner i et nyt vindue
Denne database indeholder abstracts og fuld-tekst-artikler fra publikationer fra hele verden på områderne kommunikation, medievidenskab, lingvistik, retorik og diskurs og andre områder relateret til medier og kommunikation.
Academic Search Premier (Ebsco) Dette link åbner i et nyt vindue
En tværvidenskabelig database, som dækker meget bredt over fag inden for både humaniora, samfundsvidenskab, sundhedsvidenskab og teknologi.
Business Source Complete (Ebsco) Dette link åbner i et nyt vindue
Databasen indeholder videnskabelige artikler, virksomhedsprofiler, SWOT-analyser, cases m.m. Derudover indeholder databasen branche- og markedsrapporter på lande- og regionsniveau. Det er bl.a. publikationer fra Datamonitor, EIU, WEFA, Countrywatch og ICON Group.
Databasen dækker bl.a. virksomhedskommunikation og marketing og indeholder emneområder inden for business, inklusiv ledelse, økonomi, finansiering, bankvæsen, forsikring, revision, jura, international business, markedsføring, human resources, produktionsstyring, offentlig administration, computervidenskab m.v.
Du kan tilgå bibliotekets elektroniske tidsskrifter på to måder:
Via en a-z liste, hvor du kan søge tidsskrifterne frem på flere måder, fx titelsøgninger eller ved at browse på emner. Emnet 'Journalistik og kommunikationsvidenskab' giver denne emnefordeling og tidsskriftsantal:
- Kommunikation og massemedier (299)
- Radio & TV broadcasting (86).
Via BrowZine, hvor du også kan søge tidsskriftstitler frem både ved titel- og emnesøgninger. Derudover tilbyder BrowZine:
- en nem og læsevenlig platform
- mulighed for at lave din egen personlige bogreol med dine foretrukne tidsskrifter
- en BrowZine app.
<< Foregående: Home
Næste: Aviser/Nyhedskilder >>
Sidst opdateret: Apr 26, 2022 2:55 PM
URL: https://libguides.sdu.dk/MedierogKommunikation
Emne : Journalistik, Medievidenskab
Tags: Communication, Journalism, Journalistik, Kommunikation, Media, Media Science, Medier, Medievidenskab